[{"text_idx": "#000000", "text": "Eelmises postituses lubasin sellestki u\u0308ritusest natukene eraldi kirjutada. Toimub see alati juuni viimasel reedel, o\u0303htuti. Kus? Hellenurme paisja\u0308rve kaldal. U\u0308ritus on pisike, kuid pa\u0308ris hea nii taseme-, koha- kui ka korralduse poolest. On erinevad lastejooksud, siis noorte- ja veteranide 4,7 km pikkune jooks. Olemas ka samal distantsil kepiko\u0303nd ning po\u0303hijooks, mis on olnud erineva pikkusega. Viimastel aastatel on po\u0303hijooksul pikkust ametlikul olnud 10,2 km. Mulle ku\u0308ll tundub, et natuke lu\u0308hem, kuid kindlasti on 10 km ta\u0308is ja natuke ka peale."}, {"text_idx": "#000002", "text": "Sel aastal toimus vo\u0303istlus 30. juunil, lastejooksud alustasid kell 18.00. 18.50 algas 4,7 km jooks ja kell 19.00 po\u0303hijooks. Jooskmas on va\u0308ga kiired mehed ja naised ning mina olen parimal jooksul olnud tabeli keskel, muidu aga ta\u0308itsa lo\u0303pus. Sooja oli umbes 24 kraadi."}, {"text_idx": "#000003", "text": "Esmalt vo\u0303tsin va\u0308lja numbri, maksin osalustasu (koha peal 8 eurot) ja hakkasin oma starti ootama. Tuttavaid na\u0308gusid oli juba pa\u0308ris mitmeid. Osales ka Kati, kellega oli hea koos alustada. Tuletades meelde aasta tagust jooksu, siis olin rahul kui saaksin aja kasvo\u0303i sekund alla tunni."}, {"text_idx": "#000004", "text": "Ah jaa, esimest korda la\u0308ksin u\u0308ritusele jalgrattaga, mitte autoga, kuna koht pole minu kodust kaugel. Enne tagasiso\u0303itu vaja kindlasti natuke kuivada ja sa\u0308rk vahetada."}, {"text_idx": "#000006", "text": "Alguses on vaja minna asfaldile tagasi ja siis kohe Hellenurme - Pa\u0308idla kruusateele. Seda oli umbes 0,5 km. Olime kindlalt viimased, aga na\u0308ha oli, et osad alustasid liiga kiirelt ja pudenesid grupist u\u0308kshaaval va\u0308lja. Juba esimese km lo\u0303puks me enam viimased ei olnud."}, {"text_idx": "#000007", "text": "Mingi hetk otsustas Kati, et minu tempo on talle natuke kiire ja hakkas omale sobivamas tempos jooksma. 1,5 km juures keerasime kruusa pealt a\u0308ra mingile sisseso\u0303idetud teekesele. Seal paarsada meetrit ja siis raiesmikule, mis raja ainus halb osa. O\u0303nneks on sedagi vaid paarsada meetrit."}, {"text_idx": "#000008", "text": "Selle lo\u0303igu lo\u0303pus sai 2 km ta\u0308is ja edasi jooksime umbes 2/3 km Tartu Suusamaratoni rajal. Sisseso\u0303idetud teekene. Siis ja\u0308rsk vasakpo\u0308o\u0308re ja algul vaid rajakene. Natuke enne kolme km ta\u0308itumist muutus rada taas teekeseks ja kergemaks."}, {"text_idx": "#000009", "text": "Enne seda mitmed va\u0308ikesed to\u0303usud-langused. 3. km ta\u0308itumisel jooksin veel kolmest mo\u0308o\u0308da ja su\u0308da oli rahul. Lootsin, et suudan joosta tunniga ja km-te ajad na\u0308itasid, et jooksen tsipa kiireminigi. Km-te ajad toon hiljem eraldi va\u0308lja."}, {"text_idx": "#000010", "text": "Umbes 3,7 km la\u0308bimisel jo\u0303udsime Hellenurme-Pa\u0308idla kruusateele tagasi ja pa\u0308ris kruusalt me enam ei lahkunudki. Algus mo\u0303nusalt allama\u0308ge. Alumisse punkti jo\u0303udes ta\u0308itus 4 km. Sealt edasi, kuni lo\u0303puni, jookseme metsa vahel. Viies km on rajal kahtlemata ko\u0303ige raskem. Ja\u0308rgemo\u0308o\u0308da to\u0303usud, kuigi u\u0308htki rasket to\u0303usu ei ole. To\u0303usud ja kurvid ning taas na\u0308gin, kuidas peaaegu iga jooksja jooksis va\u0308liskurvis. Miks vo\u0303istlustel la\u0308bida pikem distants?"}, {"text_idx": "#000011", "text": "To\u0303us osutus mulle va\u0308ga raskeks ja to\u0303usu lo\u0303pu poole tundus, et ja\u0308a\u0308n ko\u0303ndima. Kuidagi sundisin end siiski edasi pingutama ja hea oli. Muide, see oli minu ko\u0303ige aeglasem km. Umbes 5,25 km ja\u0308rel sai to\u0303usmine otsa ja po\u0308o\u0308re paremale. Kohe selle ja\u0308rel va\u0308ga oodatud joogipunkt, kus jo\u0303in natuke, kuid kastsin u\u0308sna korralikult."}, {"text_idx": "#000012", "text": "Kuigi to\u0303use tuli veel mo\u0303ned vo\u0303tta, siis rajaprofiil hakkas ikkagi langema. Jooksin esialgu veel va\u0308ga ettevaatlikult, kuna pulss u\u0308sna kiire. Kui joostud sai 7 km, siis oli just enne seda meeldiv langus ja kohe po\u0308o\u0308re paremale. See tee viib meid ringiga tagasi paisja\u0308rve a\u0308a\u0308rde."}, {"text_idx": "#000013", "text": "Seitsmes ja kaheksas km tulid juba natuke kiiremini. O\u0303nnestus veel mo\u0303nest mo\u0308o\u0308duda ja viimased kaks km-t tulid pa\u0308eva parimad. Pidevalt tundus, et raske nagu on ja hoidsin end tagasi, aga kell na\u0308itas midagi muud."}, {"text_idx": "#000014", "text": "Paisja\u0308rv ilmus na\u0308htavale umbes pool km enne lo\u0303ppu. Suutsin natuke veel tempot to\u0303sta ja lo\u0303petasin ajaga 56.29. Kartsin kehvemat. To\u0303usumeetreid kogunes minu kella ja\u0308rgi 92. Kas see ta\u0308pne, ei tea, kuid sinna suurusja\u0308rku vo\u0303is olla ku\u0308ll. Keskmine pulss 140, maksimaalne 158 ja seda siis ta\u0308itsa lo\u0303pus. Viienda km to\u0303usudel jo\u0303udis pulss 152-ni. Joomisel kaotasin 15 sekundit."}, {"text_idx": "#000015", "text": "Mul mo\u0303o\u0303tis kell la\u0308bitud maaks 10,03 km. Muidugi oli lo\u0303pus pa\u0308ris raske ja viskasin kohe pikali ning ma\u0308a\u0308risin end korralikult a\u0308ra. Toodi ka juua ning taastumine oli kiire. Ootasin ka Kati a\u0308ra ja ja\u0308lgisin natukene autasustamist. Kati jo\u0303udis oma vanusegrupis ka pjedestaalile ja sai seeto\u0303ttu va\u0308ikese, kuid ilusa medali."}, {"text_idx": "#000016", "text": "Jooksuu\u0308ritus mo\u0303nus, jooks peaaegu o\u0303nnestus. Meeldis, et pidasin enda kohta ko\u0303rgele pulsile ka vastu."}, {"text_idx": "#000017", "text": "Soovitan u\u0308ritust ko\u0303ikidele jooksuso\u0303pradele ja seda koos lastega. Auto parkimine on algul kerge, hiljem probleemne ning tuleb valmis olla poole km-ks jalutamiseks."}, {"text_idx": "#000022", "text": "Mai kuus olin tegevuses sportlikus mo\u0303ttes 61 tundi. Ka\u0308isin jo\u0303usaalis 8 korda, ajaliselt 16:43:43. Korvpalli ma\u0308ngisin viis korda, ajaliselt tuli kokku u\u0308le 8 tunni. Ko\u0303ndisin u\u0308le 115 km, ajaliselt 22:02:51. Jooksin ajaliselt 14:03:40, la\u0308bides 150,31 km. Pikim jooks 13 km. Emadepa\u0308eval osalesin Maastikumaratoni 10 km distantsil. Sealt alates aga tuli taas kallale liikuv valu parema puusa ja parema reie u\u0308laosa piirkondades. Seeto\u0303ttu hakkasin va\u0308hem jooksma ja va\u0308ltisin u\u0308le 10 km pikkuseid jookse. Aastal 2017 olin ha\u0308das sama vigastusega ja siis nii karmilt, et ligi 2 kuud ei saanud joosta sammugi. Ko\u0303ndida see vo\u0303imaldas ja ko\u0303ndisin oma registreeritud poolmaratonid la\u0308bi (Narva, Ventspils, Jelgava). Lisaks osalesin Lahemaa ka\u0308imismaratonil ja la\u0308bisin 42 km ajaga 5.53. Ko\u0303ndida lubas see vigastus igal kiirusel, kuigi valu oli pidev."}, {"text_idx": "#000023", "text": "Ka eelmise aasta septembri alguses tekkis sama ha\u0308da ning kiropraktiku juures ka\u0308imine to\u0303i mulle aeglase paranemise. Mis seal mu no\u0303rgaks kohaks on, ei tea keegi. 2017 aasta vigastuse ajal pa\u0308a\u0308sesin ortopeedile alles siis kui olin peaaegu terve ja ta ei leidnud midagi. Igatahes on selle valu asukoht pidevalt erinev. Kui ka loen mo\u0303nd diagnoosi, mis sarnaste ha\u0308dade puhul inimesi tabab, siis pa\u0308ris pihta ei la\u0308he u\u0308kski. Imelik on ka see, et nii kui mu jooksukilometraaz\u030c va\u0308heneb, siis otsekohe muutub ka jooksuvorm kehvemaks, pulss kiiremaks ja jooks aeglasemaks. Mis mu sees valesti on, seda ei suuda mo\u0303ista ja ka arstile ra\u0308a\u0308kimine ei anna midagi, sest ta ei suuda mind ja mu probleemi mo\u0303ista."}, {"text_idx": "#000024", "text": "Juunis la\u0308ksid ilmad soojemaks ja mingil hetkel vo\u0303tsin ka jalgratta va\u0308lja. Kuna ees ka\u0308iguvahetus vigane, siis pidi ka korra remondis ka\u0308ima."}, {"text_idx": "#000025", "text": "Juunis tegelesin erinevate liikumistega kokku 69 h ja 41 minutit. Jo\u0303usaalis ka\u0308isin u\u0308heks korda, ajaliselt 13 h 20 min. Joosta sain oma kergema vigastuse to\u0303ttu siiski vaid 120 km, ajaliselt 11 h ja 40 min. Ko\u0303ndisin aga u\u0308le 193 km, millele kulus aega 36:49:21. Pa\u0308ris hea ju! Jalgrattal la\u0308bisin 172,38 km, ajaliselt 7:51:36."}, {"text_idx": "#000026", "text": "Juulis loodan joosta rohkem ja ka jalgrattaga rohkem km-eid va\u0308ndata. Kuna jalg on tasapisi paremaks muutunud, siis loodan kuu lo\u0303pus Jelgavas poolmaratoni la\u0308bida. Loomulikult ja\u0308a\u0308b see jooksmata kui pole pa\u0308ris terve. Jo\u0303usaalis saadud o\u0303lgade kergemad vigastused segasid kaua, parema o\u0303la ja ka\u0308sivarre sees on valu siiani ja midagi teha ei saa, mille puhul pean ka\u0308si ko\u0303rgemale to\u0303stma. Vasak o\u0303lg on kirjutamise ajaks vist tervenenud, sest valu enam ei tunne. U\u0308ldiselt tundub, et need erinevad ka\u0308te treenimise pingid ei sobi kogenematule."}, {"text_idx": "#000028", "text": "Soovisin sellel va\u0308ga osaleda, kuid ei julgenud veel nii raskel maastikul pikemaid distantse proovida ja leppisin 10 km-ga. Ilm oli tol pa\u0308eval ehk natuke palav, kuid mitte liiga."}, {"text_idx": "#000029", "text": "Startides mo\u0303tlesin, et hoian end algul tagasi ja enne tempot ei to\u0303sta kui Elva jo\u0303e oru to\u0303us ja uus lo\u0303ik on la\u0308bitud. Peale stardija\u0308rgset ru\u0308sinat sain oma tempo u\u0308sna kiirelt ka\u0308tte ja pu\u0308u\u0308dsin seda hoida ning ja\u0308lgisin pidevalt ka pulssi."}, {"text_idx": "#000030", "text": "Neljas km to\u0303i esmalt laskumise Elva jo\u0303e orgu ja siis pika to\u0303usu, mille suutsin u\u0308sna kergelt la\u0308bida. Sealt po\u0308o\u0308re vasakule, kus uus distantsi osa, kus polnud o\u0303iget radagi, Ometi elasin ka selle rahuldavalt u\u0308le."}, {"text_idx": "#000031", "text": "Enesetunne u\u0308sna hea ja teadsin, et suudan varsti natuke tempot to\u0303sta. Joogipunkt asus umbes 4,9 km peale. Sai end natuke kastetud ja joodud ning esmalt pu\u0308u\u0308dsin pulsi alla poole saada ning siis to\u0303stsin natuke tempot."}, {"text_idx": "#000032", "text": "Kuigi nu\u0308u\u0308d muutus rada natuke kergemaks profiililt, siis tuli u\u0308le 1,5 km joosta lahtisel kruusal. Mulle vo\u0303ttis sappa u\u0308ks jooksja, kellega ka natuke vahetasime so\u0303nu."}, {"text_idx": "#000033", "text": "8. km-l oli ka teine joogipunkt, kus taas end jahutasin veega ja vo\u0303tsin ka lonksu joogiks. Kaaslane hoidis endiselt minu ja\u0308rel ja kaebas kui va\u0308he oli ta jooksnud. Kuna minu pulss oli siiski u\u0308sna ko\u0303rgeks la\u0308inud, siis teadsin, et pean kuidagi vastu pidama ja jooksin pulsi ja\u0308rgi. Ilma pulssi ja\u0308lgimata oleks end kinni jooksnud. Teine uues lo\u0303ik oli ka u\u0308sna ebameeldiv ja seda just va\u0308ikeste lohkude to\u0303ttu, mida silmaga ei na\u0308e."}, {"text_idx": "#000034", "text": "Edasi Elva jo\u0303e orgu, u\u0308le silla ja siis lo\u0303pu eel raskemapoolne to\u0303us. Kahjuks ei suutnud seda joostes la\u0308bida, vaid pidin paarku\u0308mmend meetrit ko\u0303ndima. Ko\u0303ndides jo\u0303udis mulle ja\u0308rele ja mo\u0308o\u0308dus seesama kaaslane, kellega pea 5 km koos joostud. Ma\u0308e otsas oli veel vaja paarsada meetrit joosta, pu\u0308u\u0308dsin kaaslase kinni ja jooksime lo\u0303puni ko\u0303rvuti."}, {"text_idx": "#000035", "text": "Minu kella ja\u0308rgi tuli veel 70 meetrit lisaks la\u0308bida. Samas u\u0308sna mo\u0303istetav, et rada ei saa ta\u0308pselt 10 km koostada sel korral, kuna ka 21,1 ja 42,2 km olid nii stardis kui finis\u030cis koos."}, {"text_idx": "#000036", "text": "Kogu vo\u0303istluse aeg enda kella ja\u0308rgi alates stardijoonest 55.24, mis natuke paha, sest lootsin 55 minuti siiski alistada. Ei o\u0303nnestunud. Ametlik aeg aga tuli halvem, kuna see vo\u0303eti stardipaugust, 55.43. Seega kaotasin stardiga aega 19 sekundit. Imelik oli aga see, et ametlikud ajavo\u0303tu punktid na\u0308itasid, et jooksin teist poolt aeglasemalt kui esimest, aga tegelikult oli siiski vastupidi. Igau\u0308ks vo\u0303ib ju km aegade po\u0303hjal seda na\u0308ha. Kas su\u0308u\u0308di oli see, et maa siiski oligi natuke pikem? Vo\u0303imalik, sest see lisas ajale 20 sekundit."}, {"text_idx": "#000037", "text": "Kas teisiti korraldatud vo\u0303istlus meeldis? Ei! Kuigi 10 km rada ikka vanas kohas, siis muus osas traditsioone ei muudeta. Osad soovivad, et start ja finis\u030c oleks koos. Neid jookse ju va\u0308he, kus joostaks punktist A punkti B. See Otepa\u0308a\u0308 - Elva peaks ikka sa\u0308ilima. Kui mitte, siis muudetaks varsti ka Suusamaratoni rada Elvast Elva? Sama su\u0308gisese rattamaratoniga?"}, {"text_idx": "#000038", "text": "U\u0308ldiselt ma ikka ei ole ega ka saa kunagi talutavaks maastikujooksjaks, minu koht on siledal teel."}, {"text_idx": "#000039", "text": "Panin end kirja mais, just enne vigastust. Seesmiselt ku\u0308ll tajusin registreerides, et midagi on valesti."}, {"text_idx": "#000040", "text": "Ilm oli jooksupa\u0308eval hea, pa\u0308eval natuke ku\u0308ll palava poolne, kuid o\u0303htul langes temperatuur kiirelt ning jooksu ajal oli paar kraadi jahedam kui prognoositi. Minule see neljas osalemiskord, ei osalenud esimesel korral 2017. aastal. Aastal 2019 oli distants natuke lu\u0308hem, 2020 toimus see virtuaalsena ja edasi u\u0308sna ta\u0308pselt 10 km."}, {"text_idx": "#000041", "text": "Start kell 23, kuigi ise arvan, et 23.30 oleks parem, kuna siis alustame ko\u0303ik u\u0308hel kuupa\u0308eval ja lo\u0303petame teisel. Muide, 2019. aastal oli start kell 23.59!"}, {"text_idx": "#000042", "text": "Esimesed 3,5 km on kergemad, edasi muutub maastik ku\u0308nklikumaks ja pinnas vahelduvaks. Nagu ikka, on algus tihe ja enne ringi la\u0308bimist raudteejaama juures normaalselt joosta ei saa. Ka peale seda on tihe, aga terve ta\u0308nava laius jooksjate pa\u0308ralt ja pikalt sirge. Lootsin joosta kiiremini kui kahel eelneval korral (54.56 ja 55.27). Samas kartsin, et ei jaksa. Seega pu\u0308u\u0308dsin alustada kilomeetreid umbkaudu 5.30 kandis ja vaadata, kas pean lo\u0303puni seda tempot vastu."}, {"text_idx": "#000043", "text": "Sealt edasi la\u0308ks raskemaks ja kartsin esimest to\u0303usu. Ometi sain sellega u\u0308sna ha\u0308sti hakkama ja eelmiste kordade raskust ei kogenud. Imestasin ka selle u\u0308le, et talusin paremini natuke ko\u0303rgemat pulssi. Pinnas vaheldus mitu korda ja umbes 4,5 km peal olin asfaldil tagasi. Umbes 4,9 km peal on joogipunkt, kus end kastsin ja ka lonksu vett jo\u0303in."}, {"text_idx": "#000047", "text": "8. km-l raske to\u0303us, kuid siis juhtus see, et mu enesetunne ja taluvus muutusid u\u0308ha paremaks ja to\u0303us osutus ootamatult kergeks. Paljudega oli sel to\u0303usul vastupidi. Edasi laskumisel pu\u0308u\u0308dsin pulssi rahustada. Jooksmine muutus nu\u0308u\u0308d veelgi kergemaks. 9. km-l toetas ka Priit mind oma maja eest ja edasi peaaegu terve ring u\u0308mber Arbi ja\u0308rve. Viimane ring oli juba raske, ka pinnas ebameeldiv, sest iga to\u0303ukega annab jalg ka natuke tagasi. Ometi leidsin eneses jo\u0303udu jooksjaid muudkui kinni pu\u0308u\u0308da neist mo\u0308o\u0308duda."}, {"text_idx": "#000048", "text": "Imelik, et jaksasin minu kohta nii ko\u0303rge pulsiga mitu kilomeetrit enda kohta kiirelt joosta. Lo\u0303pusirge ja finis\u030c ning ametlik lo\u0303puaeg 52.17! Seega parim aeg Elva Su\u0308dao\u0308o\u0308jooksul. Eelmise rekordi alistasin 6 sekundiga ning teada oli ka see, et eelmise rekordi puhul oli rada natuke lu\u0308hem. Stardijoonelt finis\u030ci jooneni kulus aega 52.07. Pulss 139 keskmine ja 156 maksimaalne. To\u0303usumeetreid tuli 84 meetrit. Kui ta\u0308pne see on, ei oska arvata. Aga silma ja\u0308rgi vo\u0303is ku\u0308ll nii palju olla. See oli esimene jooks u\u0308le pika aja, millega rahule ja\u0308in. Ja mitte aja, vaid enesetunde to\u0303ttu! Eelmisel aastal jooksin kahel korral alla 52 minuti, aga siis sellist head enesetunnet ja jo\u0303udu lo\u0303pus ei kogenud."}, {"text_idx": "#000049", "text": "Kas midagi negatiivset ka on? Ainult see, et endiselt on alles virtuaaljooksu vo\u0303imalus ja nii mo\u0303nigi ja\u0308tab seeto\u0303ttu originaalraja ja -vo\u0303istluse la\u0308bimata. Muidugi, kui startima hakkab rahvast rohkem, siis me ei mahu olemasolevasse stardikohta a\u0308ra."}, {"text_idx": "#000053", "text": "1. osa. Sissejuhatus. Rohkem kui poolteist aastat tagasi lugesin u\u0308ht artiklit inimesest, kes ka\u0308is Elu Tee maratonil. Kuna tegu talvemar..."}]